wannaphong/clean_thaiwikipedia huggingface dataset:
# ระบบนิเวศทางทะเล
thumb|ที่นี่ เราจะพบความแตกปลาต่างของสายพันธุ์มากที่สุดของ ดาวทะเล, แนวปะการัง และ ปลา ใน เกรตแบร์ริเออร์รีฟ

ระบบนิเวศทางทะเล  เป็นระบบนิเวศที่มีขนาดใหญ่ที่สุดในโลก ของระบบนิเวศในแหล่งน้ำทุกชนิด ซึ่งรู้จักกันดีในพื้นที่ มหาสมุทร, กลุ่มดินเค็ม และ เขตน้ำขึ้น-น้ำลง, ปากแม่น้ำ และ ทะเลสาบน้ำเค็ม, ป่าโกงกาง และ แนวปะการัง, ทะเลน้ำลึก และ สัตว์ทะเลหน้าดิน สามารถเทียบได้กับแหล่งน้ำจืด ซึ่งมีปริมาณเกลือเข้มข้นกว่า ระบบนิเวศทางทะเล ครอบคลุมพื้นที่ 3 ใน 4 ส่วนของโลก ซึ่งถือได้ว่าสิ่งมีชีวิตที่เป็นพืชได้สนับสนุนกันและกันกับสัตว์ ในทางกลับกันเราอาจจะมองเห็นห่วงโซ่อาหารได้หลากหลายอย่าง

ระบบนิเวศทางทะเล มีความสำคัญมากต่อสมดุลโดยรวมของนิเวศบนบก และในน้ำ, ตามที่ศูนย์วิจัยทรัยากรณ์โลก ได้ระะบุว่า เพียงบริเวณชายฝั่งทะเลเพียงอย่างเดียว มีปริมาณความหลากหลายทางชีวภาพสูงถึง 1 ใน 3 ส่วนของโลก (เช่น บึงเกลือ หญ้าทะเล ป่าชายเลน) จัดอยู่ในประเภทผู้ผลิตที่มีปริมาณมากที่สุดในภูมิภาค, ในระบบนิเวศทางทะเลอื่น ๆ เช่น แนวปะการัง ก็ยังเป็นแหล่งที่อยู่ของสิ่งมีชีวิตอีกมากมาย

 แหล่งข้อมูลอื่น 
 Marine Ecosystems US Environmental Protection Agency.
  Marine ecosystem (2008). บน Encyclopædia Britannica. เข้าถึงเมื่อ October 11, 2008, from Encyclopædia Britannica Online.
 Smithsonian Ocean Portal
# คาราเต้เฟียลาโกโฟซามา
คาราเต้เฟียลาโกโฟซามา  เป็นสถาบันฝึกสอนคาราเต้ในประเทศไอซ์แลนด์ ซึ่งทำการฝึกสอนในสังกัดคาราเต้สายโชโตกัน และดำเนินการมาอย่างยาวนานกว่า 20 ปี โดยทางสถาบันมีหลักสูตรที่หลากหลายสำหรับทุกเพศทุกวัย โดยแบ่งออกเป็นสามรุ่น ซึ่งได้แก่อายุ 6-9 ปี, 10-13 ปี และ 14 ปีขึ้นไป นอกจากนี้ยังมีค่ายพิเศษที่ทำการฝึกฝนอย่างน้อยสามครั้งในแต่ละช่วงฤดูหนาวVetrarvefur ÍTR - Karatefélagið Þórshamar  

สถาบันคาราเต้เฟียลาโกโฟซามา ยังได้รับการสนับสนุนจากนายกเทศมนตรีของเรคยาวิก ซึ่งได้มีการเซ็นสัญญามอบทุนสนับสนุนโครงการดังกล่าว ด้วยเงินสนับสนุนที่ 15 ล้านโครนาไอซ์แลนด์Karatefélagið Þórshamar fær 15 milljóna króna styrk Samningur milli
# ดานาแอร์ เที่ยวบินที่ 992
ดานาแอร์ เที่ยวบินที่ 992 (9เจ-992) เป็นเที่ยวบินโดยสารภายในประเทศตามกำหนด ซึ่งดำเนินการโดย ดานาแอร์ สายการบินไนจีเรีย เมื่อวันที่ 3 มิถุนายน พ.ศ. 2555 อากาศยานเอ็มดี 83 บินจากท่าอากาศยานนานาชาติ Nnamdi Azikiwe เมืองอาบูจา ประเทศไนจีเรีย ไปยังท่าอากาศยานนานาชาติ เมอทารา มูฮาเหม็ด เมืองเรกอส ตกในสภาพอากาศท้องฟ้ามีเมฆมาก แต่ไม่มีฝนตก ผู้โดยสารทั้ง 147 คนบนเครื่อง ลูกเรือ 6 ราย เสียชีวิตทั้งหมด และมีผู้เสียชีวิตบนพื้นดิน 6 ราย
# แขวงบางมด (เขตจอมทอง)
บางมด เป็นท้องที่การปกครองระดับแขวงที่มีพื้นที่มากที่สุดในเขตจอมทอง กรุงเทพมหานคร สภาพพื้นที่โดยทั่วไปเป็นแหล่งที่อยู่อาศัย

 ที่ตั้งและอาณาเขต 
แขวงบางมดมีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับแขวงจอมทอง (เขตจอมทอง) มีคลองวัดกก คลองบางมด คลองลัดเช็ดหน้า คลองบางขุนเทียน (คลองตรง) คลองขวาง ถนนพระรามที่ 2 คลองข้างวัดนาคนิมิตร ลำรางสาธารณะ และถนนพระรามที่ 2 เป็นเส้นแบ่งเขต
 ทิศตะวันออก ติดต่อกับแขวงบางปะกอก (เขตราษฎร์บูรณะ) มีถนนสุขสวัสดิ์และคลองบางปะแก้วเป็นเส้นแบ่งเขต
 ทิศใต้ ติดต่อกับแขวงบางปะกอก (เขตราษฎร์บูรณะ) แขวงบางมด (เขตทุ่งครุ) และแขวงท่าข้าม (เขตบางขุนเทียน) มีคลองยายจำปี คลองกอไผ่ขวด ลำรางสาธารณะ คลองบางมด และคลองตาสุกเป็นเส้นแบ่งเขต
 ทิศตะวันตก ติดต่อกับแขวงท่าข้าม เขตบางขุนเทียน มีคลองบัว (คลองตาเปล่ง) เป็นเส้นแบ่งเขต

 การคมนาคม 
ถนนสายหลักในพื้นที่แขวงบางมด ได้แก่
 ถนนพระรามที่ 2
 ถนนสุขสวัสดิ์
 ทางพิเศษเฉลิมมหานคร
ส่วนถนนสายรองและทางลัด ได้แก่
 ถนนพุทธบูชา
 ถนนจอมทองบูรณะ
 ถนนอนามัยงามเจริญ (ซอยพระรามที่ 2 ซอย 47 เดิม)
 ซอยพระรามที่ 2 ซอย 28 (วัดสีสุก / รัตนกวี) 
 ซอยพระรามที่ 2 ซอย 33 (วัดยายร่ม)
# อาภาภรณ์ พุทธปวน
นางสาวอาภาภรณ์ พุทธปวน อดีตสมาชิกสภาผู้แทนราษฎร จังหวัดลำพูน 2 สมัย ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย

 สมาชิกสภาผู้แทนราษฎรสตรีคนแรกของจังหวัดลำพูน คือ นางสาวอาภาภรณ์ พุทธปวน (จากการเลือกตั้ง พ.ศ. 2544)

 ประวัติ 
อาภาภรณ์ พุทธปวน เกิดเมื่อวันที่ 9 ธันวาคม พ.ศ. 2515ประวัติผู้สมัคร ส.ส. เป็นบุตรของนายศรีทร ใจใหญ่ กับนางอำพิน พุทธปวน จบการศึกษาชั้นประถม จาก โรงเรียนวัดฮ่องกอก อำเภอเมือง จังหวัดลำพูน ชั้นมัธยมต้นจากโรงเรียนวัฒโนทัยพายัพ จังหวัดเชียงใหม่ ชั้นมัธยมปลายจากโรงเรียนมงฟอร์ตวิทยาลัย ระดับปริญญาตรี สาขาวิทยาศาสตร์ (ฟิสิกส์) จากมหาวิทยาลัยเชียงใหม่ เมื่อปี พ.ศ. 2536 และการจัดการทั่วไป มหาวิทยาลัยสุโขทัยธรรมาธิราช

อาภาภรณ์ พุทธปวน มีศักดิ์เป็นหลาน (น้า) ของ รศ.ดร.ชรินรัตน์ พุทธปวน อดีตสมาชิกสภาผู้แทนราษฎร จังหวัดเชียงใหม่

 การทำงาน 
อาภาภรณ์ พุทธปวน เคยเป็นพนักงานบริษทเอกชนในนิคมอุตสาหกรรมลำพูน เริ่มเข้าสู่การเมืองโดยการลงสมัครรับเลือกตั้งสมาชิกสภาผู้แทนราษฎร จังหวัดลำพูน ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย และได้รับเลือกตั้งด้วยคะแนน 32,004 คะแนน ต่อมาได้รับเลือกตั้งสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ในสังกัดพรรคไทยรักไทยเช่นเดิม และได้รับเลือกตั้งเป็นลำดับที่ 1 ของเขตเลือกตั้ง ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้ย้ายมาลงสมัครในสังกัดพรรคเพื่อแผ่นดินจับตาเลขล็อก 4-5-9 ลำพูน ปชป.ส่อแทรก พปช. ซิวที่นั่ง ส.ส. แต่ไม่ได้รับเลือกตั้ง กระทั่งมีการเลือกตั้งซ่อมแทนนายอนุสรณ์ วงศ์วรรณ ก็ได้ลงสมัครรับเลือกตั้งอีกครั้ง แต่ได้รับคะแนนเป็นลำดับที่ 3 ได้คะแนน 17,041 คะแนน แพ้ให้นายขยัน วิพรหมชัย จากพรรคประชาธิปัตย์ ที่ได้คะแนน 102,785 คะแนน และนายเพชรวรรต วัฒนพงศ์ศิริกุล จากพรรคเพื่อไทย ที่ได้คะแนน 93,522 คะแนนข่าวรอบเมืองเหนือ

นางสาวอาภาภรณ์ เคยดำรงตำแหน่งทางการเมืองเป็น "ประจำสำนักนายกรัฐมนตรี" ในปี พ.ศ. 2552 ในรัฐบาลของนายอภิสิทธิ์ เวชชาชีวะหนังสือสำนักเลขาธิการนายกรัฐมนตรี ที่ นร 0401.2/1384 ลงวันที่ 18 กุมภาพันธ์ 2552

 สมาชิกสภาผู้แทนราษฎร 
อาภาภรณ์ พุทธปวน ได้รับเลือกตั้งมาแล้ว 2 สมัย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ได้รับเลือกตั้ง สังกัดพรรคไทยรักไทย 
 สมาชิกสภาผู้แทนราษฎรสตรีคนแรกของจังหวัดลำพูน คือ นางสาวอาภาภรณ์ พุทธปวน (จากการเลือกตั้ง พ.ศ. 2544)
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ได้รับเลือกตั้ง สังกัดพรรคไทยรักไทย 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๖๖, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๙ ตอนที่ ๒๑ ข หน้า ๑๐๑, ๔ ธันวาคม ๒๕๔๕
# นกจมูกหลอดลาย
นกจมูกหลอดลาย (Streaked Shearwater) เป็นนกทะเลชนิดหนึ่ง ลำตัวยาวประมาณ 48 ซม. ช่วงปีกกว้าง 122 ซม. ลำตัวด้านบนสีน้ำตาล ด้านล่างและใต้ปีกสีขาวหรือขาวปนเทา ปีกแคบยาว กินปลาและหมึกเป็นอาหาร มักพบมันบินติดตามเรือประมงเพื่อกินปลา

ส่วนมากพบในมหาสมุทร แต่บางครั้งพบเลียบฝั่ง นกที่พบในมหาสมุทรแปซิฟิก จะทำรังวางไข่ในประเทศญี่ปุ่นและเกาะต่างๆนอกชายฝั่ง หลังฤดูผสมพันธุ์จะอพยพไปตอนใต้ของออสเตรเลีย มีรายงานว่าพบที่ชายฝั่งด้านตะวันตกของสหรัฐอเมริกา
# วงศ์นกร่อนทะเล
นกร่อนทะเล  เป็นวงศ์ของนกทะเลที่หากินบนผิวน้ำในมหาสมุทรเขตร้อน ปัจจุบันจัดอยู่ในอันดับกระทุง (Pelecaniformes) (บ้างก็จัดให้อยู่ในอันดับของตัวเองต่างหาก คือ Phaethontiformes) ใช้ชื่อวงศ์ว่า Phaethontidae

ความสัมพันธุ์กับนกชนิดอื่นยังไม่เป็นที่แน่ชัด แต่พบว่ามันไม่มีญาติใกล้ชิดอื่นอีก มี 3 ชนิด สกุลเดียวเท่านั้น คือ Phaethonจาก itis.govชุดขนส่วนมากเป็นสีขาว มีขนหางยาว ขาและเท้าเล็ก

 ลักษณะ 
thumb|left|นกร่อนทะเลหางแดงที่มิดเวย์อะทอลล์

นกร่อนทะเลมีขนาดตั้งแต่ 76 เซนติเมตร ถึง 102 เซนติเมตร ช่วงปีกยาว 94 เซนติเมตร ถึง 112 เซนติเมตร ชุดขนส่วนใหญ่เป็นสีขาว มีขนตรงกลางหางยาว ทั้งสามชนิดต่างกันที่แต้มสีดำบนหน้า หลัง และปีก ปากใหญ่ แข็งแรง โค้งลงเล็กน้อย หัวใหญ่ คอสั้นหนา มีเท้าแบบพัดเต็ม (แผ่นพังผืดขึงติดต่อกันทั้ง 4 นิ้ว) ขาอยู่ด้านหลังไกลจากลำตัว ทำให้มันเดินไม่ได้ ดังนั้นการเคลื่อนที่บนบกมันทำได้เพียงดันตัวเองไปข้างหน้าด้วยเท้าSchreiber, E.A. (1991). Forshaw, Joseph. ed. Encyclopaedia of Animals: Birds. London: Merehurst Press. pp. 63. ISBN 1-85391-186-0

เสียงร้องของนกร่อนทะเลโดยทั่วไปจะดัง แหลม โหยหวน แต่แกรกกราก หรือเสียงแตก  บ่อยครั้งที่ร้องเป็นชุดอย่างรวดเร็วเมื่อบินที่โคโลนี
# พระหฤทัยของพระเยซู
ความศรัทธาต่อพระหฤทัยศักดิ์สิทธิ์ยิ่งของพระเยซูพื้นฐานของความเลื่อมใสศรัทธาต่อพระหฤทัยของพระเยซู. คณะภคินีพระหฤทัยของพระเยซูเจ้าแห่งกรุงเทพฯ.  เป็นการอุทิศตนรูปแบบหนึ่งของคริสต์ศาสนิกชนโรมันคาทอลิกต่อพระหฤทัยของพระเยซู เพราะเชื่อว่าพระหฤทัยเป็นสัญลักษณ์ของความรักที่พระเป็นเจ้ามีต่อมนุษยชาติ

การอุทิศตนรูปแบบนี้พบทั้งในกลุ่มชาวโรมันคาทอลิก ชาวแองกลิคันไฮเชิร์ช และชาวลูเทอแรน โดยเน้นถึงการที่พระหฤทัยของพระเยซูได้ทรงเมตตากรุณาและทนทุกข์ทรมานเพื่อมวลมนุษย์ เชื่อกันว่ามีผู้อุทิศตนรูปแบบนี้มาตั้งแต่สมัยกลาง เพราะเป็นช่วงที่รหัสยลัทธิในศาสนาคริสต์กำลังเป็นที่นิยม แต่รูปแบบที่แพร่หลายในปัจจุบันถือว่ามาจากการเผยแพร่ของนักบุญมาร์เกอริต-มารี อาลาก็อก นักพรตหญิงคณะแม่พระเสด็จเยี่ยม ผู้ได้เห็นนิมิตพระเยซูมาสอนให้อุทิศตนต่อพระหฤทัยของพระองค์ 

ในคริสตจักรโรมันคาทอลิก พระหฤทัยของพระเยซูเป็นแนวความเชื่อที่ใกล้เคียงกับกิจการชดใช้ต่อพระเยซูคริสต์ สมเด็จพระสันตะปาปาปิอุสที่ 11 กล่าวไว้ในพระสมณสาสน์ Miserentissimus Redemptor ว่า "เจตนามณ์ของการชดใช้บาปที่สำคัญที่สุดเป็นอันดับหนึ่งอยู่ที่คารวกิจต่อพระหฤทัยศักดิ์สิทธิ์ของพระเยซู"Miserentissimus Redemptor พระสมณสาสน์ในสมเด็จพระสันตะปาปาปิอุสที่ 11 http://www.vatican.va/holy_father/pius_xi/encyclicals/documents/hf_p-xi_enc_08051928_miserentissimus-redemptor_en.html แม้แต่บทภาวนาต่อพระพักตร์อันศักดิ์สิทธิ์ที่แพร่หลายในคริสตจักรก็อ้างอิงความศักดิ์สิทธิ์ของพระหฤทัยของพระเยซูเช่นกันบทภาวนาต่อพระพักตร์อันศักดิ์สิทธิ์.

ในงานศิลปะมักแสดงรูปพระหฤทัยของพระเยซูในรูปของหัวใจที่มีไฟลุกและมีรัศมีส่องสว่างออกมา มีมงกุฎหนามล้อม มีไม้กางเขนตั้งอยู่และพระโลหิตไหนออกมา บางรูปเป็นพระหฤทัยส่องสว่างออกมาจากพระอุระของพระเยซู โดยมีพระหัตถ์ที่มีรอยแผลชี้ไปที่พระหฤทัยนั้น บาดแผลและมงกฎหนามแสดงถึงการตรึงพระเยซูที่กางเขนจนสิ้นพระชนม์ ไฟและรัศมีแสดงถึงพลังความรักของพระเจ้า

ตามปฏิทินพิธีกรรมของคริสตจักรโรมันคาทอลิก วันสมโภชพระหฤทัยศักดิ์สิทธิ์ยิ่งของพระเยซูเจ้าจะจัดขึ้นในวันที่ 19 หลังจากเทศกาลเพนเทคอสต์ เพนเทคอสต์ตรงกับวันอาทิตย์การสมโภชพระหฤทัยจึงตรงกับวันศุกร์เสมอ

 ในประเทศไทย 
ในประเทศไทยมีองค์การคาทอลิกหลายองค์การที่อุทิศตนต่อพระหฤทัยของพระเยซู ที่เป็นสถานศึกษา เช่น
 โรงเรียนพระหฤทัยคอนแวนต์
 โรงเรียนพระหฤทัยดอนเมือง
 โรงเรียนพระหฤทัย เชียงใหม่
 โรงเรียนพระหฤทัยนนทบุรี
 โรงเรียนพระหฤทัยสวรรคโลก
 โรงเรียนพระหฤทัยพัฒนเวศม์

ที่เป็นคณะนักบวชคาทอลิก เช่น
 คณะบาทหลวงพระหฤทัยของพระเยซูเจ้าแห่งเบธาราม ทำงานในเขตมิสซังเชียงใหม่
 คณะภคินีพระหฤทัยของพระเยซูเจ้าแห่งกรุงเทพฯ สังกัดมิสซังโรมันคาทอลิกกรุงเทพฯ
 คณะธรรมทูตแห่งพระหฤทัยพระเยซูเจ้าและพระนางมารีอา ทำงานในเขตมิสซังเชียงใหม่
# วัดคลองวาฬ
วัดคลองวาฬ เป็นพระอารามหลวงชั้นตรี ชนิดสามัญราชกิจจานุเบกษา,   ประกาศกระทรวงศึกษาธิการ เรื่อง ยกวัดราษฎร์เป็นพระอารามหลวง วัดคลองวาฬ, เล่ม ๑๐๒, ตอน ๘๘, ๙ กรกฎาคม พ.ศ. ๒๕๒๘, หน้า ๓๑๖๘ สังกัดคณะสงฆ์มหานิกาย โดยมีพระธรรมวชิรสิทธาจารย์ (ละเอียด สุทนฺโต) เจ้าคณะภาค ๑๕ เป็นเจ้าอาวาส

 ที่ตั้งและอาณาเขต 
วัดคลองวาฬตั้งอยู่บนถนนประจวบ - คลองวาฬ หมู่ที่ 1 ตำบลคลองวาฬ อำเภอเมืองประจวบคีรีขันธ์ จังหวัดประจวบคีรีขันธ์ กินเนื้อที่ 57 ไร่ 3 งาน 30 ตารางวา โดยมีอาณาเขตจรดทางหลวงและที่ดินเอกชนทางทิศเหนือ จรดโรงเรียนบ้านคลองวาฬทางทิศใต้ จรดทางหลวงทางทิศตะวันออก และจรดทางสาธารณะทางทิศตะวันตก

 ประวัติ 
วัดคลองวาฬ เริ่มสร้างในสมัยใดไม่มีหลักฐานปรากฏแน่ชัด แต่สันนิษฐานว่าสร้างมาก่อนที่จะเป็นเมืองคลองวาฬ เดิมทีวัดคลองวาฬไม่ได้ตั้งอยู่ในสถานที่ปัจจุบันนี้ แต่ได้ย้ายสถานที่ถึง 3 ครั้ง 3 แห่งก่อนที่จะมาตั้งอยู่ในที่ปัจจุบัน การหาหลักฐานที่แน่ชัดไม่ได้ก็คงเพราะเมืองคลองวาฬสมัยก่อนเป็นเมืองหน้าด่านที่ต้องรับศึกพม่าโดยตลอดทำให้การที่จะสร้างวัดให้มั่นคงถาวรเป็นไปได้ยาก แม้แต่จวนเจ้าเมืองก็ไม่ปรากฏหลักฐานแน่ชัดว่าอยู่ที่ใด ปัจจุบันวัดคลองวาฬอยู่ห่างจากเมืองประจวบคีรีขันธ์ไปทางทิศใต้ประมาณ 9 กิโลเมตร

 ปูชนียวัตถุ 
พระพุทธชินราชมุนีศรีประจวบคีรีขันธ์ พระประธานประจำพระอุโบสถ

หลวงพ่อศักดิ์สิทธิ์สมประสงค์ พระประธานองค์เก่า ประดิษฐานในพระวิหาร เป็นพระพุทธรูปโบราณยุครัตนะ ทรงจีวรลายดอกพิกุล

พระพุทธรัตนมงคล พระประธานบนศาลาการเปรียญ (หอฉัน)

 ถาวรวัตถุ 
 พระอุโบสถเดิม เป็นอาคารคอนกรีตเสริมเหล็ก กว้าง 9 เมตร ยาว 18 เมตร สร้างเมื่อ พ.ศ. 2469
 ศาลาการเปรียญ เป็นอาคารครึ่งตึกครึ่งไม้ 2 ชั้น กว้าง 11 เมตร ยาว 22 เมตร สร้างเมื่อ พ.ศ. 2501
 หอสวดมนต์ เป็นอาคารไม้ กว้าง 9 เมตร ยาว 14 เมตร สร้างเมื่อ พ.ศ. 2496
 กุฏิสงฆ์ จำนวน 12 หลัง 
 นอกจากนี้มี ห้องสมุด หอฉัน ศาลาบำเพ็ญกุศลและฌาปนสถาน

 การศึกษา 
 โรงเรียนพระปริยัติธรรมแผนกธรรม เปิดสอนเมื่อ พ.ศ. 2478
 โรงเรียนพระปริบัติธรรมแผนกบาลี เปิดสอนเมื่อ พ.ศ. 2510

 ลำดับเจ้าอาวาส 
วัดคลองวาฬ มีเจ้าอาวาสเท่าที่ปรากฎชื่อ 10 รูป ดังนี้
 ลำดับ เจ้าอาวาส วาระ (พ.ศ.) 1 พระรุ่ง ภู่ระหงษ์ ไม่ปรากฎ 2 พระพุ่ม สอนสอบ ไม่ปรากฎ 3 พระเกี้ยน  ไม่ปรากฎ 4 พระเหลือ พูลสวัสดิ์  ไม่ปรากฎ 5 พระนิ่ม  ไม่ปรากฎ 6 พระจวง ส่วนน้อย  ไม่ปรากฎ 7 พระกรี คงหนุน 2460 — 2474 8 พระสุเมธีวรคุณ (โถ ถาวรนันท์ พฺรหฺมสโร)  2474 — 2492 9 พระราชธรรมาภรณ์ (หวล สุขิโต) 2492 — 2529 10   พระธรรมวชิรสิทธาจารย์ (ละเอียด สุทนฺโต)   2530 — ปัจจุบัน
# โยชิกิ ซาซาอิ
นายแพทย์โยชิกิ ซาซาอิ (ค.ศ. 1962 – 5 สิงหาคม ค.ศ. 2014  Mentor of disgraced STAP cell scientist commits suicide (ภาษาอังกฤษ). Asahi Shimbun Digital, 5 สิงหาคม พ.ศ. 2557) เป็นนายแพทย์ชาวญี่ปุ่น เขาเป็นที่รู้จักในฐานะนักวิจัยทางพันธุกรรมในด้านเซลล์เส้นประสาท ประจำศูนย์ "ริเก็น"  ในเครือศูนย์พัฒนาด้านชีววิทยา (CDB) ในประเทศญี่ปุ่น ซึ่งประสบความสำเร็จในการทำเซลล์เรตินาแบบสามมิติจากเซลล์ต้นกำเนิดตัวอ่อนStem Cell Investigator Sasai To Give Sayer Lecture, Apr. 16   และได้รับการรายงานในวารสารวิชาการที่มีชื่อว่า เนเจอร์ ณ วันที่ 7 เมษายน ค.ศ. 2011  Center for Developmental Biology (CDB)  ซึ่งเป็นความสำเร็จครั้งแรกของโลก และนายแพทย์ซาซาอิได้กล่าวว่าจะนำมาใช้สำหรับเรตินาของมนุษย์ภายในระยะเวลา 2 ปี

 ผลงานสำคัญ 
วันที่ 7 เมษายน ค.ศ. 2011 เนเจอร์ ได้รายงานสิ่งที่น่าสนใจต่อทั่วโลกถึงความสำเร็จในการทำให้จอตามองเห็นได้ด้วยเซลล์ต้นกำเนิดตัวอ่อนThe self-made eye: Formation of optic cup from ES cells (RIKEN Center for Developmental Biology (CDB))  รวมถึงในวันที่ 14 มิถุนายน ค.ศ. 2012 ได้มีการรายงานว่า เขาและทีมได้พัฒนาวิธีการฟื้นการมองเห็นของบุคคลตาบอด ด้วยการใช้สเต็มเซลล์ฮือฮา อนาคตสดใสไร้คนตาบอด นักวิทย์ญี่ปุ่นเจ๋งพัฒนาใช้สเต็ม เซลล์ ฟื้นการมองของ"คนโลกมืด"
# กองทัพบังกลาเทศ
กองทัพบังกลาเทศ ประกอบไปด้วยสามเหล่าทัพคือ กองทัพบก กองทัพเรือ และกองทัพอากาศ หน่วยพิทักษ์ชายแดนบังกลาเทศและหน่วยยามฝั่งบังกลาเทศที่เป็นกำลังกึ่งทหารอยู่ภายใต้เขตอำนาจของกระทรวงมหาดไทยในยามสงบ แต่ในยามสงคราม ทั้งสองหน่วยจะอยู่ใต้บังคับบัญชาของกองทัพบกและกองทัพเรือตามลำดับ

 ประวัติ 

 โครงสร้าง 

 งบประมาณ 

 บุคลากร 

 กำลังพลประจำการ 

 กำลังพลสำรอง 

 เครื่องแบบ 

 การศึกษา 

 ยุทธภัณฑ์ 

 อาวุธประจำกาย 

 อาวุธประจำหน่วย 

 ศาลทหาร 

 ความสัมพันธ์ทางทหาร
# สมบัติทางกายภาพ
สมบัติทางกายภาพ  คือ ลักษณะการเปลี่ยนแปลงทางภายนอกที่สามารถสังเกตได้ด้วยตาเปล่าหรือโดยใช้เครื่องมือวัด สามารถบอกความหนัก-เบา กว้าง-ยาว สูง-เตี้ย ได้ มีคุณสมบัติที่ขึ้นอยู่กับปริมาณและเนื้อสารในวัตถุนั้นๆ

รายการคุณสมบัติ 
เป็นคุณสมบัติที่เปลี่ยนแปลงตามธรรมชาติไม่เกี่ยวข้องกับการเปลี่ยนแปลงทางเคมี

 การดูดซึม (ทางกายภาพ)
 การดูดซึม (ทางไฟฟ้า)
 การสะท้อนกลับ
 โมเมนตัมเชิงมุม
 พื้นที่
 ความเปราะ
 จุดเดือด
 ปริมาณ
 สี
 ความเข้มข้น
 ความหนาแน่น
 ฉนวนไฟฟ้า
 ความอ่อน
 การกระจาย (distribution)
 ประสิทธิภาพ (efficacy)
 สภาพยืดหยุ่น

 ประจุไฟฟ้า
 การนำไฟฟ้า
 ความต้านทานไฟฟ้า
 สนามไฟฟ้า
 ศักย์ไฟฟ้า
 การคายพลังงาน
 ความอ่อนตัว
 อัตราการไหล
 ความไหล
 ความถี่
 ความแข็ง
 การเหนี่ยวนำ
 ความต้านทานภายใน
 ความเข้ม (intensity)
 รังสี
 ความยาว

 ที่ตั้ง
 ความสว่าง
 การเรืองแสง (luminescence)
 ความวาว (luster)
 ความสามารถในการขึ้นรูป (malleability)
 สนามแม่เหล็ก
 ฟลักซ์แม่เหล็ก
 มวล
 จุดหลอมเหลว
 โมเมน
 โมเมนตัม
 ความทึบแสง (opacity)
 การดูดซึม (สนามแม่เหล็ก) (permeability)
 ความซาบซึมได้ของสนามไฟฟ้า (permittivity)
 สภาพพลาสติก
 ความดัน

 ความสว่าง
 ความสามารถในการละลาย
 ความร้อนจำเพาะ
 ความต้านทาน
 การสะท้อนของพื้นผิว
 ดรรชนีหักเห
 วงโครจร (spin)
 ความแข็ง
 ความฝืด (stiffness)
 อุณหภูมิ
 แรงดึง
 การนำความร้อน
 ความเร็ว
 ความเหนียว
 ปริมาณ
 ความต้านทานของคลื่น
# ภาษามองเกอร์
ภาษามองเกอร์ (Monguor language; ภาษาจีน: 土族语; พินยิน: Tǔzúyǔ;) เป็นกลุ่มภาษามองโกล มีหลายสำเนียง พูดโดยชาวมองเกอร์ มีระบบการเขียนที่พัฒนามาตั้งแต่พุทธศตวรรษที่ 25 แต่ปัจจุบันใช้น้อย ภาษานี้แบ่งได้เป็นสองภาษาคือภาษามองคุล  (Mongghul) ในเขตปกครองตนเองฮูซูและตู  (Huzhu Tu Autonomous County) ซึ่งได้รับอิทธิพลจากภาษาทิเบต และภาษามังเคอร์ (Mangghuer) ในเขตปกครองตนเองมิเญ ฮุยและตู  (Minhe Hui and Tu Autonomous County) ซึ่งได้รับอิทธิพลจากภาษาจีน
ตัวเลข

 ไทยภาษามองโกเลียภาษามองเกอร์1หนึ่งNigenNige2สองQoyarGhoori3สามGhurbanGhuran4สี่DörbenDeeran5ห้าTabunTawun6หกJirghughanJirighun7เจ็ดDologhanDuluun8แปดNaimanNiiman9เก้าYisünShdzin10สิบArbanHaran
# โรมานซ์คาร์
thumb|right|โรมานซ์คาร์ 3000, 3100 และ 7000 ซีรีส์
thumb|right|โรมานซ์คาร์ 10000 เอชไอเอสอี
thumb|right|20000 ซีรีส์ อาร์เอสอี
thumb|right|30000 ซีรีส์ อีเอ็กซ์อี
thumb| 50000 ซีรีส์ วีเอสอี เริ่มให้บริการในปี ค.ศ. 2005 
thumb|right|60000 ซีรีส์ เอ็มเอสอี
thumb|right|70000 ซีรีส์ เอ็มเอสอี
โรมานซ์คาร์  เป็นขบวนรถไฟด่วนพิเศษของบริษัทรถไฟฟ้าโอะดะเกียว ให้บริการในเส้นทางด้านทิศตะวันตกเฉียงใต้ของกรุงโตเกียว สู่เมืองท่องเที่ยวอย่างฮะโกะเนะและโกะเท็มบะ และเมืองชายหาดอย่างนุมะซุและเอะโนะชิมะ เริ่มให้บริการครั้งแรกในปี ค.ศ. 1957 โดยรถไฟ 3000 ซีรีส์ เอสอี สามารถทำลายสถิติโลก ทำความเร็วได้สูงสุดถึง 145 กิโลเมตร/ชั่วโมง ในประเภทรถไฟรางแคบ

 เส้นทางบริการ 
ฮะโกะเนะ และ ซูเปอร์ฮะโกะเนะ ระหว่าง ชินจุกุ และ ฮะโกะเนะ ยุโมะโตะ (บนเส้นทาง สายฮะโกะเนะโทะซัน, สถานีสำหรับผู้ที่เดินทางไป น้ำพุร้อนและภูเขาฮะโกะเนะ)
เมโทรฮะโกะเนะ ระหว่าง ฮะโกะเนะ-ยุโมะโตะ และ คิตะ-เซนจุ (ทางตะวันออกเฉียงเหนือของโตเกียว) (วิ่งผ่านเส้นทางของโตเกียวเมโทรสายชิโยะดะ จาก โยะโยะงิ-อุเอะฮะระ)
เอโนะชิมะ ระหว่าง ชินจุกุ และ คะตะเซะ เอะโนะชิมะ (ในเมือง ฟุจิซะวะ, คะนะงะวะ)
อะซะงิริ ระหว่าง ชินจุกุ และ นุมะซุ บนเส้นทางของ บริษัทรถไฟญี่ปุ่นตอนกลาง สายโกะเท็มบะ
ซะงะมิ ระหว่าง ชินจุกุ และสถานีรถไฟโอะดะวะระ (ในเมือง โอะดะวะระ, คะนะงะวะ) 
โฮมเวย์ รถไฟวิ่งออกจากชินจุกุสู่ฮะโกะเนะ ยุโมะโตะ, คะตะเซะ-เอะโนะชิมะ และ คะระกิดะ (ในเมือง ทะมะ)
เมโทรซะงะมิ ระหว่าง ฮง-อัตสึงิ และ คิตะ-เซนจุ (ผ่านเส้นทางของโตเกียวเมโทรสายชิโยะดะ)
เมโทรโฮมเวย์ ระหว่าง คะระกิดะและคิตะ-เซนจุ (ผ่านเส้นทางของโตเกียวเมโทรสายชิโยะดะ)
เบย์ รีสอร์ท ระหว่าง ฮง-อัตสึงิ และ ชิน-กิบะ ผ่านเส้นทางของโตเกียวเมโทรสายชิโยะดะ และ โตเกียวเมโทรสายยุระกุโช
# แมยิสเตร็ด
แมยิสเตร็ดใช้อยู่ในกฎหมายไทย เช่น ประมวลกฎหมายวิธีพิจารณาความแพ่ง มาตรา 47 วรรค 3 (ยังใช้อยู่ในเวลานี้) ว่า
"ถ้าใบมอบอำนาจนั้นได้ทำในราชอาณาจักรสยาม ต้องให้นายอำเภอเป็นพยาน ถ้าได้ทำในเมืองต่างประเทศที่มีกงสุลสยาม ต้องให้กงสุลนั้นเป็นพยาน ถ้าได้ทำในเมืองต่างประเทศที่ไม่มีกงสุลสยาม ต้องให้บุคคลเหล่านี้เป็นพยาน คือ เจ้าพนักงานโนตารีปับลิก หรือแมยิสเตร็ด หรือบุคคลอื่นซึ่งกฎหมายแห่งท้องถิ่นตั้งให้เป็นผู้มีอำนาจเป็นพยานในเอกสารเช่นว่านี้ และต้องมีใบสำคัญของรัฐบาลต่างประเทศที่เกี่ยวข้องแสดงว่าบุคคลที่เป็นพยานนั้นเป็นผู้มีอำนาจกระทำการได้" หรือทับศัพท์อย่างปัจจุบันได้ว่า แมจิสเตรต  เป็นชื่อตำแหน่งข้าราชการประเภทหนึ่ง คล้ายคลึงตำแหน่งยกกระบัตรในสมัยโบราณ

ในสมัยโบราณ เช่น ในครั้งโรมันโบราณและจักรวรรดิจีน เป็นข้าราชการชั้นผู้ใหญ่ซึ่งมีอำนาจหน้าที่ทั้งในทางบริหารและตุลาการ

ในปัจจุบัน หมายถึง ตุลาการ โดยเฉพาะตุลาการศาลแขวง (Justice of the Peace) ตามระบบกฎหมายฝ่ายซีวิลลอว์ หรือเจ้าพนักงานฝ่ายปกครองซึ่งมีอำนาจหน้าที่จำกัด ตามระบบกฎหมายฝ่ายคอมมอนลอว์ และในความหมายทั่วไป เป็นไวพจน์ของคำว่า "ตุลาการ" ในภาษาอังกฤษ

คำ "แมยิสเตร็ด" ในภาษาอังกฤษนั้นมาจากคำ "magistrat" ในภาษาอังกฤษสมัยกลางราว ค.ศ. 1374 หมายความว่า ข้าราชการพลเรือนซึ่งมีหน้าที่บังคับใช้กฎหมาย คำ "magistrat" นั้นรับมาจากคำภาษาฝรั่งเศสเก่าว่า "magistrat" และ คำภาษาละตินว่า "magistratus" ซึ่งมาจากคำ "magister" (แปลว่า ใต้เท้า หรือผู้เป็นใหญ่) อันมีรากศัพท์ว่า "magnus" (ยิ่งใหญ่) ตามลำดับ
# ไข่เน่า
ไข่เน่า อาจหมายถึง

 ก๊าซไข่เน่า (hydrogen sulphide), ชื่อแก๊สพิษชนิดหนึ่ง มีกลิ่นเหม็นเหมือนไข่เน่า
 ไข่เน่า (smooth chastetree), ชื่อไม้ต้นขนาดกลางชนิด Vitex glabrata R. Br. ในวงศ์ Labiatae ขึ้นตามป่าดิบและที่ราบลุ่มทั่ว ๆ ไป สูงแปดถึงสิบสองเมตร ใบเป็นใบประกอบ มีใบย่อยห้าใบ ดอกเล็ก สีม่วงอ่อน ผลรูปไข่ขนาดหัวแม่มือ สุกสีดำ กินได้ มีรสหวานเล็กน้อย เปลือกและรากใช้ทำยาได้
 ไข่ซึ่งเน่า
# ห้องนั่งเล่น
ห้องนั่งเล่น  หรือ ห้องรับแขก เป็นห้องที่เป็นจุดศูนย์กลางของบ้านในแง่ของการใช้งานต่าง ๆ ห้องนั่งเล่น ,Forfur ห้องรับแขกนั้นจะประกอบไปด้วยโซฟา เก้าอี้ โทรทัศน์ ชั้นวางหนังสือ เตาผิง หรือเฟอร์นิเจอร์อื่น ๆ

 ความเป็นมาของชื่อ 
Living room คำคำนี้ได้มาจากคำว่า Parlour ที่แปลว่าห้องนั่งเล่น โดยย้อนกลับไปเมื่อศตวรรษที่ 19 โดยเป็นห้องที่ไว้สำหรับไว้ทุกข์ของคนที่เสียชีวิต โดยให้ความหมายตรงตัวว่า ห้องไว้ทุกข์ (Mourning room)
# เมาริซิโอ ฟูเนส
การ์โลส เมาริซิโอ ฟูเนส การ์ตาเฮนา (18 ตุลาคม ค.ศ. 1959 – 21 มกราคม ค.ศ. 2025) เป็นนักการเมืองชาวเอลซัลวาดอร์ เขาเป็นผู้ชนะการเลือกตั้งประธานาธิบดีเอลซัลวาดอร์ ค.ศ. 2009 ในฐานะผู้สมัครฝ่ายซ้ายของพรรคแนวร่วมฟาราบุนโด มาร์ตี เพื่อการปลดปล่อยแห่งชาติ  และดำรงตำแหน่งประธานาธิบดีระหว่าง ค.ศ. 2009–2014

 ประวัติ 
ฟูเนสเกิดในซานซัลวาดอร์ เขาสมรสกับ ดร.วังดา ปิกนาดู ผู้ซึ่งมีส่วนร่วมในพรรคแรงงานในประเทศบราซิล พวกเขามีบุตรด้วยกันหนึ่งคนชื่อ กาบริเอล ทั้งนี้ ฟูเนสได้รับประกาศนียบัตรโรงเรียนมัธยม  จากโรงเรียนเอซเตร์นาโดซานโฮเซ  และเข้าศึกษาต่อที่มหาวิทยาลัยอเมริกากลาง "โฮเซ ซิเมออน กัญญัส"  แต่ไม่สำเร็จการศึกษา

บิดาของฟูเนสถูกสังหารในช่วงที่เกิดสงครามกลางเมืองเอลซัลวาดอร์Factbox: Salvadoran President-elect Mauricio Funes. Reuters 2009-03-16. Retrieved on 2009-03-16. และอาเลฮันโดร ฟูเนส เบลัสโก บุตรคนโตของเขาซึ่งมีอายุ 27 ปี เสียชีวิตจากการถูกโจมตีในกรุงปารีส ประเทศฝรั่งเศส ในช่วงที่เขากำลังเรียนการถ่ายภาพ
# ชาวไทยในอินเดีย
ชาวไทยในอินเดีย คือกลุ่มของประชาชนที่เป็นนักเรียนนักศึกษาและคนทำงานในอินเดีย ที่มาจากประเทศไทย

 การกระจาย 
มีชาวไทยอยู่ประมาณ 60 คนพักอาศัยและทำงานในรัฐกัว โดยมากอยู่ในเมืองปณชี และมรคาว"Mr Tomwit Jarnson - Consul-General of Thailand in Mumbai led a delegation of Thai consulate officers to visit the Thai community in Goa", Thai News Agency, 28 สิงหาคม 2011. โดยงานที่ทำมักเป็นงานนวดแผนไทย ร้านเสริมสวยและเชฟในโรงแรมห้าดาว เช่น ทัชฮอลิเดย์วิลเลจ และฮอลิเดย์อินน์ นอกจากนี้ยังมีชาวไทยอยู่อีกราว 50-60 คนอาศัยอยู่ในมุมไบ"Thai drama on Buddhist pilgrim route", Bihar Times, 22 ธันวาคม.

ใน พ.ศ. 2560 มีชาวไทยในอินเดียจำนวน 3,083 คน ครั้น พ.ศ. 2564 ชาวไทยในอินเดียลดจำนวนลง มีจำนวน 1,736 คน โดยอาศัยอยู่ตามหัวเมืองต่าง ๆ เช่น นิวเดลี มุมไบ เจนไน กัลกัตตา เบงคลูรู วิศาขาปัฏฏนัม และดาร์จีลิง

 นักเรียน นักศึกษา 
มีนักศึกษาไทยอยู่ราว 7,000 คนศึกษาในวิทยาลัยและมหาวิทยาลัยหลายแห่งของอินเดีย"MFA: No Thais harmed in Mumbai blasts", Pattaya Mail, 16 กรกฎาคม 2011. โดยมีสาเหตุมาจากความพอใจในระบบการศึกษาของอินเดียที่มีคุณภาพแต่มีราคาถูกกว่า โดยมากนักศึกษาไทยจะมาศึกษาต่อทางด้านมนุษยศาสตร์และวิศวกรรมศาสตร์"India attracting Thai, Nepalese students", The Financial Express, 08 มิถุนายน 2008.
# กองทัพอียิปต์
กองทัพอียิปต์ เป็นกองทัพใหญ่สุดในทวีปแอฟริกา ตะวันออกกลาง และใหญ่เป็นอันดับ 10 ของโลก ประกอบด้วยกองทัพบก กองทัพเรือ กองทัพอากาศและกองบัญชาการป้องกันทางอากาศ 

นอกจากนี้ อียิปต์ยังมีกำลังกึ่งทหารขนาดใหญ่ กำลังความมั่นคงกลางอยู่ในความควบคุมของกระทรวงมหาดไทย กำลังพิทักษ์ชายแดนอียิปต์และกำลังพิทักษ์ชาติอียิปต์อยู่ในความควบคุมของกระทรวงกลาโหม

 ประวัติ 

 โครงสร้าง 

 บุคลากร 

 กำลังพลประจำการ 

 กำลังพลสำรอง 

 การศึกษา 

 งบประมาณ 

 ยุทธภัณฑ์ 
 อาวุธประจำกาย 

 อาวุธประจำหน่วย 

 ศาลทหาร 

 ความสัมพันธ์ทางทหาร
# พิธีรับเข้าเป็นคริสต์ศาสนิกชน
พิธีรับเข้าเป็นคริสต์ศาสนิกชนศัพท์ประชากรศาสตร์ , ราชบัณฑิตยสถาน (ศัพท์ประชากรศาสตร์) พิธีบัพติศมาราชบัณฑิตยสถาน, พจนานุกรมศัพท์ศาสนาสากล อังกฤษ-ไทย ฉบับราชบัณฑิตยสถาน, พิมพ์ครั้งที่ 3, ราชบัณฑิตยสถาน, 2552, หน้า 88 (ศัพท์โปรเตสแตนต์) หรือ พิธีศีลล้างบาป (ศัพท์คาทอลิก) (มาจากภาษากรีก baptismos แปลว่า การล้าง) เป็นพิธีศักดิ์สิทธิ์ในศาสนาคริสต์ ทำขึ้นเพื่อรับ "ผู้ที่เพิ่งรับเชื่อ" เข้าเป็นสมาชิกใหม่ของคริสตจักร 

คัมภีร์ไบเบิลภาคพันธสัญญาใหม่ระบุว่ายอห์นผู้ให้บัพติศมาเริ่มประกอบพิธีนี้ให้สาวกของตน โดยให้ผู้รับจุ่มตัวลงในแม่น้ำลึก ถือเป็นสัญลักษณ์ของการกลับใจและรอคอยอาณาจักรสวรรค์ซึ่งกำลังจะมาถึง พระเยซูทรงรับบัพติศมาจากยอห์นในครั้งนั้นด้วยมัทธิว 3:16มาระโก 1:9-10ลูกา 3:21 จากนั้นจึงเริ่มปฏิบัติพระภารกิจของพระองค์ ต่อมาในศาสนาคริสต์ยุคแรก ผู้ให้บัพติศมาจะให้ผู้รับเปลือยกายCROSSAN,  John Dominic A Death in Jerussalem (Sonoma,  CA: Polebridge Press, 1996)ลงแช่ในแม่น้ำ ซึ่งมีทั้งแบบให้จุ่มทั้งตัว ยืน หรือคุกเข่าในน้ำ แล้ว "ผู้ให้บัพติศมา" จะตักน้ำรดลงบน "ผู้รับบัพติศมา" ในปัจจุบันบางคริสตจักรยังรักษาวิธีการแบบเดิม บางคริสตจักรก็ใช้วิธีเทน้ำรดลงบนหน้าผากของผู้รับสามครั้ง

การเป็นมรณสักขีในศาสนาคริสต์ก็ถือว่าเป็นการรับบัพติศมาด้วย เรียกว่า "พิธีบัพติศมาด้วยเลือด" เชื่อว่ามรณสักขีนั้นได้รับความรอดแล้วแม้จะยังไม่ได้รับบัพติศมาด้วยน้ำก็ตาม คริสตจักรโรมันคาทอลิกปัจจุบันรับรอง "พิธีบัพติศมาแห่งความปรารถนา" ซึ่งหมายถึงความตั้งใจจะรับบัพติศมาแต่เสียชีวิตเสียก่อนเข้าพิธี ก็ถือว่าได้รับความรอดแล้ว คริสต์ศาสนิกชนบางนิกายประกอบพิธีบัพติศมาแก่ทารกด้วย เพราะเชื่อว่าบัพติศมาเป็นทางแห่งความรอด จนเมื่อฮุลดริช ซวิงลี นักเทววิทยาศาสนาคริสต์สมัยคริสต์ศตวรรษที่ 16 กล่าวว่าพิธีนี้ไม่จำเป็น คริสตจักรแบปทิสต์จึงประกอบพิธีบัพติศมาแก่ผู้เชื่อเองเท่านั้น

ทุกวันนี้คริสต์ศาสนิกชนหลายกลุ่ม โดยเฉพาะเควเกอร์และแซลเวชันอาร์มีถือว่าพิธีนี้ไม่จำเป็นและไม่ประกอบพิธีนี้เลย แต่กลุ่มที่ยังมีพิธีนี้อยู่ก็มีรูปแบบพิธีแตกต่างกันไป ส่วนมากรับบัพติศมา "ในพระนามของพระบิดา พระบุตร และพระวิญญาณบริสุทธิ์" (โปรเตสแตนต์) หรือ "เดชะพระนามพระบิดา พระบุตร และพระจิต" (คาทอลิก) โดยถือตามพระมหาบัญชาก่อนการเสด็จขึ้นสวรรค์ของพระเยซู